CELEX: 
Language: lv
Date: 2021-10-01 00:00:00
Title: KOMISIJAS ĪSTENOŠANAS LĒMUMS (ES) …/.. par dažu trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Eiropas Parlamenta un Padomes Regulai (ES) Nr. 575/2013

KOMISIJAS ĪSTENOŠANAS LĒMUMS (ES) …/..
            
            
               (1.10.2021)
            
            
               par dažu trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Eiropas Parlamenta un Padomes Regulai (ES) Nr. 575/2013
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012
                  1
               , un jo īpaši tās 107. panta 4. punktu, 114. panta 7. punktu, 115. panta 4. punktu, 116. panta 5. punktu, 142. panta 2. punktu un 391. panta otro daļu,
            
            
               tā kā:
            
            
               (1)Iestādēm ir jāizpilda kapitāla prasības tādā veidā, kas pienācīgi atspoguļo šo iestāžu uzņemtos riskus, tostarp kredītrisku, ņemot vērā atšķirīgos ģeogrāfiskos apstākļus, kādos tās darbojas. Kredītrisku, kas iestādēm rodas riska darījumos ar sabiedrībām, kuras atrodas ārpus Savienības, visiem pārējiem faktoriem esot vienādiem, nosaka attiecīgā tiesiskā regulējuma kvalitāte un uzraudzība, ko minētajām sabiedrībām piemēro attiecīgajā trešā valstī.
            
            
               (2)Iestādēm arī jāierobežo riska darījumi ar atsevišķiem klientiem, lai izvairītos no pārmērīga koncentrācijas riska. Aprēķinot savus riska darījumus ar atsevišķiem klientiem, iestādēm var atļaut no minētā aprēķina izslēgt noteiktu veidu riska darījumus ar iestādēm. Tomēr, ja klienti atrodas ārpus Savienības, tas, vai viņus var uzskatīt par iestādēm, ir atkarīgs arī no attiecīgā tiesiskā regulējuma kvalitātes un uzraudzības, ko minētajām sabiedrībām piemēro attiecīgajā trešā valstī.
            
            
               (3)Ar Eiropas Parlamenta un Padomes Regulu (ES) 876/2019
                  2
                Regulas (ES) Nr. 575/2013 391. pantā cita starpā tika ieviests noteikums, ar ko Komisiju pilnvaro pieņemt īstenošanas lēmumus par to, vai trešā valsts piemēro prudenciālas uzraudzības un regulatīvās prasības, kuras ir vismaz līdzvērtīgas Savienībā piemērotajām prasībām, lai noteiktu riska darījumiem piemēroto pieeju saskaņā ar Regulas (ES) Nr. 575/2013 ceturto daļu. Tāpēc būtu jāizveido to trešo valstu un teritoriju saraksts, kuru prudenciālās uzraudzības un regulatīvās prasības uzskata par līdzvērtīgām tām, ko piemēro Savienībā minētās regulas 391. panta vajadzībām. Juridiskās noteiktības un konsekvences labad visi noteikumi par trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Regulai (ES) Nr. 575/2013, ir jāiekļauj vienā lēmumā. Tāpēc Komisijas Īstenošanas lēmums (ES) 908/2014
                  3
                ir jāatceļ un jāaizstāj.
            
            
               (4)Regulas (ES) Nr. 575/2013 107. panta 3. punktā iestādēm ļauts riska darījumus ar trešo valstu ieguldījumu brokeru sabiedrībām, kredītiestādēm un biržām uzskatīt par riska darījumiem ar iestādēm vienīgi tad, ja trešā valsts attiecībā uz minēto sabiedrību piemēro tādas prudenciālās un uzraudzības prasības, kas ir vismaz līdzvērtīgas Savienībā piemērotajām prasībām.
            
            
               (5)Regulas (ES) Nr. 575/2013 114. panta 7. punktā, 115. panta 4. punktā un 116. panta 5. punktā ir noteiktas riska pakāpes, kuras piemērojamas riska darījumiem ar centrālajām valdībām, centrālajām bankām, reģionālajām pašvaldībām, vietējām pašpārvaldēm un publiskā sektora struktūrām, kas atrodas trešās valstīs, kuras piemēro tādus uzraudzības un regulatīvos pasākumus, kuri ir vismaz līdzvērtīgi Savienībā piemērotajiem pasākumiem.
            
            
               (6)Regulas (ES) Nr. 575/2013 153. pantā ir noteikta formula, saskaņā ar kuru aprēķināmas riska svērtās vērtības riska darījumiem ar komercsabiedrībām, iestādēm, centrālajām valdībām un centrālajām bankām, piemērojot uz iekšējiem reitingiem balstīto (IRB) pieeju, un ir sīki norādīti aprēķinam izmantojamie parametri, tostarp korelācijas koeficients. Regulas (ES) Nr. 575/2013 153. panta 2. punktā noteikts korelācijas koeficients, ko piemēro lielām finanšu sektora sabiedrībām. Saskaņā ar minētās regulas 142. panta 1. punkta 4) apakšpunkta b) punktu, lai atbilstu “lielas finanšu sektora sabiedrības” definīcijai, uz finanšu sektora sabiedrību vai vienu no tās meitasuzņēmumiem jāattiecas tādas trešās valsts tiesību aktiem, kura piemēro prudenciālas uzraudzības prasības, kas ir vismaz līdzvērtīgas Savienībā piemērojamām prasībām. 
            
            
               (7)Regulas (ES) Nr. 575/2013 391. pants ļauj iestādēm, kas veic uzņēmējdarbību Savienībā, riska darījumu ar trešās valsts privātu vai publisku uzņēmumu uzskatīt par riska darījumu ar iestādi minētās regulas ceturtās daļas nolūkā ar noteikumu, ka uzņēmums tiktu uzskatīts par “iestādi”, kā definēts minētās regulas 4. panta 1. punkta 3) apakšpunktā, ja tas veiktu uzņēmējdarbību Savienībā, un ar noteikumu, ka tam ir piešķirta atļauja trešā valstī, kurā piemēro prudenciālas uzraudzības un regulatīvās prasības, kas ir vismaz līdzvērtīgas Savienībā piemērotajām prasībām. 
            
            
               (8)Lai noteiktu atbilstīgās riska darījumu riska svērtās vērtības kredītriska kapitāla prasību aprēķinam saistībā ar riska darījumiem ar noteiktu kategoriju sabiedrībām, kas atrodas trešās valstīs, kā arī atbilstīgo pieeju darījumu partneriem Regulas (ES) Nr. 575/2013 ceturtās daļas nolūkā, Komisija ir izvērtējusi trešo valstu uzraudzības un regulatīvo pasākumu līdzvērtīgumu attiecīgajiem Savienības uzraudzības un regulatīvajiem pasākumiem.
            
            
               (9)Līdzvērtīgums tika noteikts, izmantojot trešo valstu uz rezultātiem balstītu prudenciālo, regulatīvo un uzraudzības pasākumu analīzi, kurā tika testēta šo pasākumu spēja sasniegt tādus pašus vispārējos mērķus, kādi ir Savienības prudenciālajiem, uzraudzības un regulatīvajiem pasākumiem. Minētie mērķi jo īpaši attiecas uz iekšzemes un pasaules finanšu sistēmas stabilitāti un integritāti kopumā; uz noguldītāju un citu finanšu pakalpojumu patērētāju aizsardzības efektivitāti un atbilstīgumu; uz sadarbību starp dažādiem finanšu sistēmas dalībniekiem, tostarp regulatoriem un uzraudzības iestādēm; uz uzraudzības neatkarību un efektivitāti; uz attiecīgo starptautiski pieņemto standartu efektīvu īstenošanu un izpildi. Lai sasniegtu tādus pašus vispārējos mērķus, kādi ir Savienības prudenciālajiem, uzraudzības un regulatīvajiem pasākumiem, trešās valsts prudenciālajiem, uzraudzības un regulatīvajiem pasākumiem būtu jāatbilst vairākiem darbības, organizatoriskajiem un uzraudzības standartiem, kuri atspoguļo būtiskos elementus Savienības uzraudzības un regulatīvajās prasībās, kas piemērojamas attiecīgajām finanšu iestāžu kategorijām.
            
            
               (10)Regulas (ES) Nr. 575/2013 114., 115. un 116. panta nolūkā līdzvērtīgums būtu jānosaka, atsaucoties uz uzraudzības un regulatīvajiem pasākumiem, ko piemēro kredītiestādēm, jo ar šiem pasākumiem parasti nosaka riska pakāpes kredītriska kapitāla prasību aprēķinam.
            
            
               (11)Regulas (ES) Nr. 575/2013 142. panta nolūkā līdzvērtīgumam būtu jāattiecas tikai uz uzraudzības un regulatīvajiem pasākumiem, kas piemērojami trešo valstu uzņēmumiem, kuru pamatdarbība ir pielīdzināma kredītiestādes vai ieguldījumu brokeru sabiedrības pamatdarbībai saskaņā ar definīcijām minētās regulas 4. panta 1. punkta 27) apakšpunktā, un ņemot vērā definīciju tās 4. panta 1. punkta 3) apakšpunktā.
            
         
         
            
               (12)Regulas (ES) Nr. 575/2013 391. panta nolūkā līdzvērtīgumam būtu jāattiecas tikai uz uzraudzības un regulatīvajiem pasākumiem, kas piemērojami trešo valstu uzņēmumiem, kuru pamatdarbība ir pielīdzināma kredītiestādes vai ieguldījumu brokeru sabiedrības pamatdarbībai saskaņā ar definīciju minētās regulas 4. panta 1. punkta 3) apakšpunktā.
            
            
               (13)Ņemot vērā starptautisko organizāciju veiktus neatkarīgus novērtējumus, piemēram, tos, kurus veikusi Bāzeles Banku uzraudzības komiteja, Starptautiskais Valūtas fonds un Starptautiskā Vērtspapīru komisiju organizācija, Komisija ir izvērtējusi noteiktu trešo valstu uzraudzības un regulatīvos pasākumus, ko piemēro kredītiestādēm, ieguldījumu brokeru sabiedrībām un biržām. Šī analīze ir ļāvusi Komisijai pieņemt Īstenošanas lēmumu (ES) 908/2014, ar ko nosaka to trešo valstu un teritoriju sākotnējo sarakstu, kuras uzraudzības un regulatīvo pasākumu ziņā uzskata par līdzvērtīgām, lai noteiktu pieeju attiecīgajām riska darījumu kategorijām, kas minētas Regulas (ES) Nr. 575/2013 107., 114., 115., 116. un 142. pantā.
            
            
               (14)Īstenošanas lēmumā (ES) 908/2014 noteikto līdzvērtīgo valstu saraksts nebija nedz izsmeļošs, nedz galīgs. Pamatojoties uz trešo valstu un teritoriju uzraudzības un regulatīvo pasākumu attīstības regulāru uzraudzību, lai novērtētu to līdzvērtīgumu Savienības pasākumiem, minētais īstenošanas lēmums vēlāk tika grozīts ar Komisijas Īstenošanas lēmumiem (ES) 230/2016
                  4
               , 2358/2016
                  5
               , 536/2019
                  6
                un 2166/2019
                  7
               . Ar minētajiem lēmumiem tika paplašināti to trešo valstu un teritoriju saraksti, kuras uzskata par līdzvērtīgām, ņemot vērā pieejamos informācijas avotus, tostarp starptautisko organizāciju un vēlāk Eiropas Banku iestādes (EBI) veikto novērtējumu.
            
            
               (15)Kopš Īstenošanas lēmuma (ES) 2166/2019 pieņemšanas Komisija ir turpinājusi uzraudzīt attiecīgās norises trešo valstu prudenciālajā, uzraudzības un regulatīvajā satvarā, ņemot vērā pieejamos informācijas avotus, tostarp EBI veiktos novērtējumus. Viena šāda novērtējuma rezultātā EBI ieteica, ka prudenciālais, uzraudzības un regulatīvais satvars, ko piemēro kredītiestādēm Bosnijā un Hercegovinā un arī Ziemeļmaķedonijā, būtu jāuzskata par līdzvērtīgu Savienības tiesiskajam regulējumam Regulas (ES) Nr. 575/2013 107. panta 4. punkta, 114. panta 7. punkta, 115. panta 4. punkta, 116. panta 5. punkta, 142. panta 2. punkta un 391. panta nolūkā.
            
            
               (16)Komisija atzīst, ka Bosnijas un Hercegovinas un arī Ziemeļmaķedonijas iestādēm piemērotā prudenciālā, uzraudzības un regulatīvā satvara novērtējums, ko veica EBI, attiecās tikai uz kredītiestādēm, kurām piešķirta atļauja saskaņā ar attiecīgajiem valsts tiesību aktiem. Tādēļ šis lēmums nebūtu jāpiemēro citām sabiedrībām, kas veic uzņēmējdarbību Bosnijā un Hercegovinā un Ziemeļmaķedonijā. 
            
            
               (17)Ņemot vērā EBI ieteikumu un pamatojoties uz savu novērtējumu, Komisija ir secinājusi, ka Bosnijā un Hercegovinā un arī Ziemeļmaķedonijā ir ieviesti prudenciālie, uzraudzības un regulatīvie pasākumi, kas atbilst vairākiem darbības, organizatoriskajiem un uzraudzības standartiem, kuri atspoguļo būtiskos elementus Savienības prudenciālajos, uzraudzības un regulatīvajos pasākumos, kas piemērojami kredītiestādēm. Tāpēc ir lietderīgi prudenciālās, uzraudzības un regulatīvās prasības, ko piemēro kredītiestādēm, kuras atrodas Bosnijā un Hercegovinā un arī Ziemeļmaķedonijā, uzskatīt par vismaz līdzvērtīgām tām prasībām, ko piemēro Savienībā Regulas (ES) Nr. 575/2013 107. panta 4. punkta, 114. panta 7. punkta, 115. panta 4. punkta, 116. panta 5. punkta, 142. panta 2. punkta un 391. panta nolūkā.
            
            
               (18)Tāpēc Bosnija un Hercegovina un arī Ziemeļmaķedonija būtu jāiekļauj attiecīgajos to trešo valstu un teritoriju sarakstos, kuru prudenciālās, uzraudzības un regulatīvās prasības un pasākumi ir uzskatāmi par līdzvērtīgiem Savienības regulējumam attiecībā uz pieeju riska darījumiem atbilstīgi Regulai (ES) Nr. 575/2013.
            
            
               (19)Līdz šim veiktajos novērtējumos Komisija ir secinājusi, ka Argentīnā, ASV, Austrālijā, Bosnijā un Hercegovinā, Brazīlijā, Dienvidāfrikā, Dienvidkorejā, Džērsijā, Fēru Salās, Gērnsijā, Grenlandē, Honkongā, Indijā, Japānā, Jaunzēlandē, Kanādā, Ķīnā, Meksikā, Menas salā, Monako, Saūda Arābijā, Serbijā, Singapūrā, Šveicē, Turcijā un Ziemeļmaķedonijā ir ieviesti prudenciālie, uzraudzības un regulatīvie pasākumi, kas atbilst vairākiem darbības, organizatoriskajiem un uzraudzības standartiem, kuri atspoguļo būtiskos elementus Savienības prudenciālajos, uzraudzības un regulatīvajos pasākumos, kas piemērojami kredītiestādēm. Tāpēc ir lietderīgi prudenciālās, uzraudzības un regulatīvās prasības, ko piemēro kredītiestādēm, kuras atrodas šajās valstīs, uzskatīt par vismaz līdzvērtīgām tām prasībām, ko piemēro Savienībā Regulas (ES) Nr. 575/2013 107. panta 4. punkta, 114. panta 7. punkta, 115. panta 4. punkta, 116. panta 5. punkta, 142. panta 2. punkta un 391. panta nolūkā.
            
            
               (20)Līdz šim veiktajos novērtējumos Komisija ir secinājusi, ka ASV, Austrālijā, Brazīlijā, Dienvidāfrikā, Dienvidkorejā, Honkongā, Indonēzijā, Japānā (tikai attiecībā uz I tipa finanšu instrumentu tirgus dalībniekiem), Kanādā, Ķīnā, Meksikā, Saūda Arābijā un Singapūrā ir ieviesti uzraudzības un regulatīvie pasākumi, kas atbilst vairākiem darbības, organizatoriskajiem un uzraudzības standartiem, kuri atspoguļo būtiskos elementus Savienības uzraudzības un regulatīvajos pasākumos, kas piemērojami ieguldījumu brokeru sabiedrībām. Tāpēc ir lietderīgi uzraudzības un regulatīvās prasības, kas piemērojamas ieguldījumu brokeru sabiedrībām, kuras atrodas minētajās trešās valstīs, uzskatīt par vismaz līdzvērtīgām tām prasībām, ko piemēro Savienībā Regulas (ES) Nr. 575/2013 107. panta 4. punkta, 114. panta 7. punkta, 115. panta 4. punkta, 116. panta 5. punkta, 142. panta 2. punkta un 391. panta nolūkā.
            
            
               (21)Līdz šim veiktajos novērtējumos Komisija ir secinājusi, ka ASV, Austrālijā, Brazīlijā, Dienvidāfrikā, Dienvidkorejā, Indijā, Indonēzijā, Japānā, Kanādā, Ķīnā, Meksikā, Saūda Arābijā un Singapūrā ir ieviesti uzraudzības un regulatīvie pasākumi, kas atbilst vairākiem darbības standartiem, kuri atspoguļo būtiskos elementus Savienības uzraudzības un regulatīvajos pasākumos, kas piemērojami biržām. Tāpēc ir lietderīgi šo trešo valstu uzraudzības un regulatīvās prasības, ko piemēro biržām tikai attiecībā uz riska darījumiem ar biržām, kas atrodas šajās trešās valstīs, uzskatīt par vismaz līdzvērtīgām tām prasībām, ko piemēro Savienībā Regulas (ES) Nr. 575/2013 107. panta 4. punkta nolūkā.
            
            
               (22)To trešo valstu un teritoriju saraksti, kuras uzskata par līdzvērtīgām Regulas (ES) Nr. 575/2013 attiecīgo noteikumu nolūkā, nav izsmeļoši. Komisija ar EBI palīdzību turpinās regulāri pārraudzīt trešo valstu un teritoriju uzraudzības un regulatīvo pasākumu attīstību, lai vajadzības gadījumā un vismaz reizi piecos gados atjauninātu šajā lēmumā noteiktos trešo valstu un teritoriju sarakstus, jo īpaši ņemot vērā uzraudzības un regulatīvo pasākumu attīstību Savienībā un pasaules mērogā un ņemot vērā jaunus pieejamos attiecīgās informācijas avotus.
            
            
               (23)Šā lēmuma I līdz VI pielikumā uzskaitītajās trešās valstīs un teritorijās piemērojamo prudenciālo un uzraudzības prasību regulārai pārskatīšanai nevajadzētu skart iespēju Komisijai jebkurā laikā ārpus vispārējās pārskatīšanas veikt īpašu pārskatīšanu attiecībā uz atsevišķu trešo valsti vai teritoriju, ja attiecīgu norišu rezultātā ir nepieciešams, lai Komisija atkārtoti izvērtētu ar šo lēmumu piešķirto atzīšanu. Šādas atkārtotas izvērtēšanas rezultāts varētu būt līdzvērtīguma atzīšanas atsaukšana.
            
            
               (24)Šajā lēmumā paredzētie pasākumi ir saskaņā ar Eiropas Banku komitejas atzinumu, 
            
            
               IR PIEŅĒMUSI ŠO LĒMUMU. 
            
            
               1. pants
            
            
               Kredītiestādēm piemēroto prasību līdzvērtīgums Regulas (ES) Nr. 575/2013 107. panta 4. punkta nolūkā 
            
            
               Regulas (ES) Nr. 575/2013 107. panta 4. punkta nolūkā uzskata, ka šā lēmuma I pielikumā uzskaitītās trešās valstis un teritorijas kredītiestādēm piemēro uzraudzības un regulatīvos pasākumus, kas ir līdzvērtīgi tiem, kurus piemēro Savienībā. 
            
            
               2. pants
            
            
               Ieguldījumu brokeru sabiedrībām piemēroto prasību līdzvērtīgums Regulas (ES) Nr. 575/2013 107. panta 4. punkta nolūkā 
            
            
               Regulas (ES) Nr. 575/2013 107. panta 4. punkta nolūkā uzskata, ka šā lēmuma II pielikumā uzskaitītās trešās valstis ieguldījumu brokeru sabiedrībām piemēro uzraudzības un regulatīvos pasākumus, kas ir līdzvērtīgi tiem, kurus piemēro Savienībā.
            
         
         
            
               3. pants
            
            
               Biržām piemēroto prasību līdzvērtīgums Regulas (ES) Nr. 575/2013 107. panta 4. punkta nolūkā 
            
            
               Regulas (ES) Nr. 575/2013 107. panta 4. punkta nolūkā uzskata, ka šā lēmuma III pielikumā uzskaitītās trešās valstis biržām piemēro uzraudzības un regulatīvos pasākumus, kas ir līdzvērtīgi tiem, kurus piemēro Savienībā.
            
            
               4. pants
            
            
               Riska darījumiem ar centrālajām valdībām, centrālajām bankām, reģionālajām pašvaldībām, vietējām pašpārvaldēm un publiskā sektora struktūrām piemēroto prasību līdzvērtīgums Regulas (ES) Nr. 575/2013 114., 115. un 116. panta nolūkā 
            
            
               Regulas (ES) Nr. 575/2013 114. panta 7. punkta, 115. panta 4. punkta un 116. panta 5. punkta nolūkā uzskata, ka šā lēmuma IV pielikumā uzskaitītās trešās valstis un teritorijas piemēro uzraudzības un regulatīvos pasākumus, kas ir līdzvērtīgi tiem, kurus piemēro kredītiestādēm Savienībā.
            
            
               5. pants
            
            
               Kredītiestādēm un ieguldījumu brokeru sabiedrībām noteikto prasību līdzvērtīgums Regulas (ES) Nr. 575/2013 142. panta nolūkā 
            
            
               Regulas (ES) Nr. 575/2013 142. panta 2. punkta nolūkā uzskata, ka šā lēmuma V pielikumā uzskaitītās trešās valstis un teritorijas piemēro uzraudzības un regulatīvos pasākumus, kas ir līdzvērtīgi tiem, kurus piemēro Savienībā.
            
            
               6. pants
            
            
               Iestādēm piemēroto prasību līdzvērtīgums Regulas (ES) Nr. 575/2013 391. panta nolūkā 
            
            
               Regulas (ES) Nr. 575/2013 391. panta nolūkā uzskata, ka šā lēmuma V pielikumā uzskaitītās trešās valstis un teritorijas piemēro uzraudzības un regulatīvos pasākumus, kas ir līdzvērtīgi tiem, kurus piemēro Savienībā.
            
            
               7. pants
            
            
               Atcelšana
            
            
               Lēmumu 2014/908/ES atceļ. Atsauces uz atcelto lēmumu uzskata par atsaucēm uz šo lēmumu, un tās lasa saskaņā ar atbilstības tabulu VII pielikumā.
            
            
               8. pants
            
            
               Stāšanās spēkā
            
            
               Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            
            
               Briselē, 1.10.2021
            
            
               
                     Komisijas vārdā –
               
            
         
         
            
               
                     priekšsēdētāja
                     Ursula VON DER LEYEN
               
               
            
         
         
            
                  
                     (1)
                  
                        OV L 176, 27.6.2013., 1. lpp.
               
               
                  
                     (2)
                  
                        Eiropas Parlamenta un Padomes Regula (ES) 2019/876 (2019. gada 20. maijs), ar ko groza Regulu (ES) Nr. 575/2013 attiecībā uz sviras rādītāju, neto stabila finansējuma rādītāju, prasībām pašu kapitālam un atbilstīgajām saistībām, darījuma partnera kredītrisku, tirgus risku, riska darījumiem ar centrālajiem darījumu partneriem, riska darījumiem ar kolektīvo ieguldījumu uzņēmumiem, lieliem riska darījumiem, pārskatu sniegšanas un informācijas atklāšanas prasībām un Regulu (ES) Nr. 648/2012 (OV L 150, 7.6.2019., 1. lpp.).
               
               
                  
                     (3)
                  
                        Komisijas Īstenošanas lēmums 2014/908/ES (2014. gada 12. decembris) par dažu trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Eiropas Parlamenta un Padomes Regulai (ES) Nr. 575/2013 (OV L 359, 16.12.2014., 155. lpp.).
               
               
                  
                     (4)
                  
                        Komisijas Īstenošanas lēmums (ES) 2016/230 (2016. gada 17. februāris), ar ko Īstenošanas lēmumu 2014/908/ES groza attiecībā to trešo valstu un teritoriju sarakstiem, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju (OV L 41, 18.2.2016., 23. lpp.).
               
               
                  
                     (5)
                  
                        Komisijas Īstenošanas lēmums (ES) 2016/2358 (2016. gada 20. decembris), ar ko groza Īstenošanas lēmumu 2014/908/ES attiecībā uz to trešo valstu un teritoriju sarakstiem, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju (OV L 348, 21.12.2016., 75. lpp.).
               
               
                  
                     (6)
                  
                        Komisijas Īstenošanas lēmums (ES) 2019/536 (2019. gada 29. marts), ar ko Īstenošanas lēmumu 2014/908/ES groza attiecībā uz to trešo valstu un teritoriju sarakstiem, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju (OV L 92, 1.4.2019., 3. lpp.).
               
               
                  
                     (7)
                  
                        Komisijas Īstenošanas lēmums (ES) 2019/2166 (2019. gada 16. decembris), ar ko Īstenošanas lēmumu 2014/908/ES groza attiecībā uz Serbijas un Dienvidkorejas iekļaušanu to trešo valstu un teritoriju sarakstos, kuru uzraudzības un regulatīvās prasības uzskata par līdzvērtīgām, lai riska darījumiem piemērotu Eiropas Parlamenta un Padomes Regulai (ES) Nr. 575/2013 atbilstīgu pieeju (OV L 328, 18.12.2019., 84. lpp.).
               
            
      
    ---documentbreak--- 
      
         
         
            
               I PIELIKUMS
            
            
               LĒMUMA 1. PANTĀ MINĒTO TREŠO VALSTU UN TERITORIJU SARAKSTS (KREDĪTIESTĀDES)
            
            
               (1)Argentīna
            
            
               (2)Austrālija
            
            
               (3)Bosnija un Hercegovina
            
            
               (4)Brazīlija
            
            
               (5)Kanāda
            
            
               (6)Ķīna
            
            
               (7)Fēru Salas
            
            
               (8)Grenlande
            
            
               (9)Gērnsija 
            
            
               (10)Honkonga
            
            
               (11)Indija
            
            
               (12)Menas Sala
            
            
               (13)Japāna
            
            
               (14)Džērsija
            
            
               (15)Meksika
            
            
               (16)Monako
            
            
               (17)Jaunzēlande
            
         
         
            
               (18)Ziemeļmaķedonija
            
            
               (19)Saūda Arābija
            
            
               (20)Serbija
            
            
               (21)Singapūra
            
            
               (22)Dienvidāfrika
            
            
               (23)Dienvidkoreja
            
            
               (24)Šveice
            
            
               (25)Turcija
            
            
               (26)ASV
            
            
               II PIELIKUMS
            
            
               LĒMUMA 2. PANTĀ MINĒTO TREŠO VALSTU UN TERITORIJU SARAKSTS (IEGULDĪJUMU BROKERU SABIEDRĪBAS)
            
            
               (1)Austrālija
            
            
               (2)Brazīlija
            
            
               (3)Kanāda
            
            
               (4)Ķīna
            
            
               (5)Honkonga
            
            
               (6)Indonēzija
            
            
               (7)Japāna (tikai attiecībā uz I tipa finanšu instrumentu tirgus dalībniekiem)
            
            
               (8)Meksika
            
            
               (9)Dienvidkoreja
            
         
         
            
               (10)Saūda Arābija
            
            
               (11)Singapūra
            
            
               (12)Dienvidāfrika
            
            
               (13)ASV
            
            
               III PIELIKUMS
            
            
               LĒMUMA 3. PANTĀ MINĒTO TREŠO VALSTU SARAKSTS (BIRŽAS)
            
            
               (1)Austrālija
            
            
               (2)Brazīlija
            
            
               (3)Kanāda
            
            
               (4)Ķīna
            
            
               (5)Indija
            
            
               (6)Indonēzija
            
            
               (7)Japāna
            
            
               (8)Meksika
            
            
               (9)Dienvidkoreja
            
            
               (10)Saūda Arābija
            
            
               (11)Singapūra
            
            
               (12)Dienvidāfrika
            
            
               (13)ASV
            
            
               IV PIELIKUMS
            
         
         
            
               LĒMUMA 4. PANTĀ MINĒTO TREŠO VALSTU UN TERITORIJU SARAKSTS (KREDĪTIESTĀDES)
            
            
               (1)Argentīna
            
            
               (2)Austrālija
            
            
               (3)Bosnija un Hercegovina
            
            
               (4)Brazīlija
            
            
               (5)Kanāda
            
            
               (6)Ķīna
            
            
               (7)Fēru Salas
            
            
               (8)Grenlande
            
            
               (9)Gērnsija 
            
            
               (10)Honkonga
            
            
               (11)Indija
            
            
               (12)Menas Sala
            
            
               (13)Japāna
            
            
               (14)Džērsija
            
            
               (15)Meksika
            
            
               (16)Monako
            
            
               (17)Jaunzēlande
            
            
               (18)Ziemeļmaķedonija
            
            
               (19)Saūda Arābija
            
         
         
            
               (20)Serbija
            
            
               (21)Singapūra
            
            
               (22)Dienvidāfrika
            
            
               (23)Dienvidkoreja
            
            
               (24)Šveice
            
            
               (25)Turcija
            
            
               (26)ASV
            
            
               V PIELIKUMS
            
            
               LĒMUMA 5. PANTĀ MINĒTO TREŠO VALSTU UN TERITORIJU SARAKSTS (KREDĪTIESTĀDES UN IEGULDĪJUMU BROKERU SABIEDRĪBAS)
            
            
               Kredītiestādes:
            
            
               (1)Argentīna
            
            
               (2)Austrālija
            
            
               (3)Bosnija un Hercegovina
            
            
               (4)Brazīlija
            
            
               (5)Kanāda
            
            
               (6)Ķīna
            
            
               (7)Fēru Salas
            
            
               (8)Grenlande
            
            
               (9)Gērnsija
            
            
               (10)Honkonga
            
         
         
            
               (11)Indija
            
            
               (12)Menas Sala
            
            
               (13)Japāna
            
            
               (14)Džērsija
            
            
               (15)Meksika
            
            
               (16)Monako
            
            
               (17)Jaunzēlande
            
            
               (18)Ziemeļmaķedonija
            
            
               (19)Saūda Arābija
            
            
               (20)Serbija
            
            
               (21)Singapūra
            
            
               (22)Dienvidāfrika
            
            
               (23)Dienvidkoreja
            
            
               (24)Šveice
            
            
               (25)Turcija
            
            
               (26)ASV
                  
            
            
               Ieguldījumu brokeru sabiedrības, kas ir līdzvērtīgas “iestādei”, kā definēts Regulas (ES) Nr. 575/2013 4. panta 1. punkta 3) apakšpunktā:
            
            
               (1)Austrālija
            
            
               (2)Brazīlija
            
            
               (3)Kanāda
            
         
         
            
               (4)Ķīna
            
            
               (5)Honkonga
            
            
               (6)Indonēzija
            
            
               (7)Japāna (tikai attiecībā uz I tipa finanšu instrumentu tirgus dalībniekiem)
            
            
               (8)Meksika
            
            
               (9)Dienvidkoreja
            
            
               (10)Saūda Arābija
            
            
               (11)Singapūra
            
            
               (12)Dienvidāfrika
            
            
               (13)ASV
                  
            
            
               VI PIELIKUMS
            
            
               LĒMUMA 6. PANTĀ MINĒTO TREŠO VALSTU UN TERITORIJU SARAKSTS (KREDĪTIESTĀDES UN IEGULDĪJUMU BROKERU SABIEDRĪBAS)
            
            
               Kredītiestādes:
            
            
               (1)Argentīna
            
            
               (2)Austrālija
            
            
               (3)Bosnija un Hercegovina
            
            
               (4)Brazīlija
            
            
               (5)Kanāda
            
            
               (6)Ķīna
            
            
               (7)Fēru Salas
            
         
         
            
               (8)Grenlande
            
            
               (9)Gērnsija
            
            
               (10)Honkonga
            
            
               (11)Indija
            
            
               (12)Menas Sala
            
            
               (13)Japāna
            
            
               (14)Džērsija
            
            
               (15)Meksika
            
            
               (16)Monako
            
            
               (17)Jaunzēlande
            
            
               (18)Ziemeļmaķedonija
            
            
               (19)Saūda Arābija
            
            
               (20)Serbija
            
            
               (21)Singapūra
            
            
               (22)Dienvidāfrika
            
            
               (23)Dienvidkoreja
            
            
               (24)Šveice
            
            
               (25)Turcija
            
            
               (26)ASV
                  
            
            
               Ieguldījumu brokeru sabiedrības, kas ir līdzvērtīgas “iestādei”, kā definēts Regulas (ES) Nr. 575/2013 4. panta 1. punkta 3) apakšpunktā:
            
         
         
            
               (1)Austrālija
            
            
               (2)Brazīlija
            
            
               (3)Kanāda
            
            
               (4)Ķīna
            
            
               (5)Honkonga
            
            
               (6)Indonēzija
            
            
               (7)Japāna (tikai attiecībā uz I tipa finanšu instrumentu tirgus dalībniekiem)
            
            
               (8)Meksika
            
            
               (9)Dienvidkoreja
            
            
               (10)Saūda Arābija
            
            
               (11)Singapūra
            
            
               (12)Dienvidāfrika
            
            
               (13)ASV
                  
            
            
               VII PIELIKUMS
            
            
               Atbilstības tabula
            
            
                     
                        Šis lēmums
                     
                  
                  
                     
                        Lēmums 2014/908/ES
                     
                  
               
                     
                        1. pants
                     
                  
                  
                     
                        1. pants
                     
                  
               
                     
                        2. pants
                     
                  
                  
                     
                        2. pants
                     
                  
               
                     
                        3. pants
                     
                  
                  
                     
                        3. pants
                     
                  
               
                     
                        4. pants
                     
                  
                  
                     
                        4. pants
                     
                  
               
                     
                        5. pants
                     
                  
                  
                     
                        5. pants
                     
                  
               
                     
                        6. pants
                     
                  
                  
                     
                        -
                     
                  
               
                     
                        7. pants
                     
                  
                  
                     
                        -
                     
                  
               
                     
                        8. pants
                     
                  
                  
                     
                        -